Työläislapsen joulu
Jo loistaa taivon tähtöset
 ja tulet joulupuulla,
 siis kummakos, jos lapsoset
 iloitsee naurusuulla.

 Nyt kolmihaara kynttilä
 on sytytetty soma.
 Pöydäll’ on huttu höyryvä,
 kullekin kuppi oma.

 Ja äiti joulutarinan
 juttelee lapsosille,
 sydämet kaikkein sykkäilee
 hyvälle, kaunihille.

 Hei heipparallaa! Joululle
 ei mikään vedä vertaa.
 Oi jospa joulu uudistuis
 vuodessa sata kertaa!

Lähde: Ihanneliitto. Liite Työläisnaiseen. 1903.

Anonyymi
Runot
Työläisnainen
1903